**IEKŠĒJIE NOTEIKUMI**

Limbažos

2021.gada 23.decembrī Nr.8

**APSTIPRINĀTI**

ar Limbažu novada domes

23.12.2021. sēdes lēmumu Nr.730

(protokols Nr.13, 98.§)

**Naudas balvas par teicamām un izcilām sekmēm vidējās izglītības iestādēs**

*Izdoti saskaņā ar*

*Izglītības likuma 17.panta trešās daļas 21.punktu,*

*likuma „Par pašvaldībām”*

*41.panta pirmās daļas 2.punktu*

**I. Vispārīgie jautājumi**

1. Noteikumi “Naudas balvas par teicamām un izcilām sekmēm vidējās izglītības iestādēs” (turpmāk - Noteikumi) nosaka kārtību, kādā Limbažu novada pašvaldība (turpmāk - Pašvaldība) piešķir naudas balvas Limbažu novada pašvaldības vispārizglītojošo skolu 10.-12.klašu izglītojamajiem (turpmāk - Izglītojamajiem) par teicamām un izcilām sekmēm ikdienas mācību darbā (turpmāk – Stipendijas), to apmēru, piešķiršanas un anulēšanas nosacījumus.
2. Stipendiju piešķiršanas mērķis ir motivēt Izglītojamos paaugstināt mācību sasniegumus, veicināt Izglītojamo intelektuālo spēju attīstību, kvalitatīvas izglītības iegūšanu un tiekšanos uz izcilību.

**II. Naudas balvas piešķiršanas nosacījumi**

1. Naudas balvu par teicamām un izcilām sekmēm piešķir Izglītojamajiem:
   1. kuriem iepriekšējā semestra vērtējums nevienā mācību priekšmetā nav zemāks par 7 (septiņām) ballēm un vidējā atzīme semestrī nav zemāka par 8,5 (astoņām komats piecām) ballēm;
   2. kuri iepriekšējā semestrī nevienā mācību priekšmetā nav saņēmuši vērtējumu, kas zemāks par 8 (astoņām) ballēm un kuriem vidējā atzīme semestrī nav zemāka par 9 (deviņām) ballēm;
   3. kuri nepārkāpj skolas iekšējās kārtības noteikumus;
   4. kuri nokārtojuši visas plānotās ieskaites izglītības iestādes noteiktajā kārtībā.
2. 10.klašu Izglītojamie uz Stipendiju var pretendēt pēc I semestra.
3. Stipendiju piešķir uz semestri un izmaksā mācību gada laikā reizi mēnesī līdz kārtējā mēneša 15.datumam.

**III. Naudas balvas par teicamām un izcilām sekmēm apmērs**

1. Izglītojamajiem, kas atbilst šī nolikuma 3.punkta prasībām, atkarībā no sekmju rezultātiem, Stipendija tiek piešķirta šādā apmērā:
   1. Stipendija 30,00 EUR apmērā mēnesī tiek piešķirta, ja izglītojamā vidējā atzīme iepriekšējā semestrī nav zemāka par 8,5 ballēm un nevienā mācību priekšmetā nav zemāks vērtējums par 7 ballēm;
   2. Stipendija 50,00 EUR apmērā mēnesī tiek piešķirta, ja izglītojamā vidējā atzīme iepriekšējā semestrī nav zemāka par 9 ballēm un nevienā mācību priekšmetā nav zemāks vērtējums par 8 ballēm.

**IV. Naudas balvas par teicamām un izcilām sekmēm piešķiršanas un izmaksāšanas kārtība**

1. Stipendiju piešķir no Limbažu novada pašvaldības Izglītības pārvaldes (turpmāk - Pārvalde) šim mērķim paredzētiem budžeta līdzekļiem.
2. Vidējās izglītības iestādes direktors līdz katra mācību gada 10.septembrim un 10.janvārim iesniedz Pārvaldei apstiprinātu izglītojamo sarakstu un pārskatu par iegūtajiem vērtējumiem mācību priekšmetos, norādot izglītojamā vārdu, uzvārdu, personas kodu, vērtējumus katrā mācību priekšmetā, vidējo vērtējumu semestrī un Stipendijas apmēru, kas atbilst naudas balvas par teicamām un izcilām sekmēm piešķiršanas kritērijiem, un iesniegumu par Stipendijas piešķiršanu (pielikums Nr.1).
3. Pārvalde, pamatojoties uz vidējās izglītības iestādes direktora iesniegto stipendiātu sarakstu, sagatavo rīkojumu par naudas balvu par teicamām un izcilām sekmēm izmaksu.
4. Pārvaldei ir tiesības pārbaudīt stipendiātu sarakstā norādīto informāciju. Ja Pārvaldei nepieciešama papildu informācija, izglītības iestādes administrācijas pienākums ir to sagatavot un iesniegt.
5. Stipendijas izmaksā reizi mēnesī ar pārskaitījumu uz izglītojamā bankas kontu (pielikums Nr.1).

**V. Naudas balvas par teicamām un izcilām sekmēm anulēšanas kārtība**

1. Semestra laikā var anulēt piešķirto naudas balvu un pārtraukt Stipendijas izmaksu, ja Izglītojamais nav ievērojis 3.3. un 3.4. punktu nosacījumus.
2. Iestājoties 12.punktā minētajiem nosacījumiem, izglītības iestādes direktoram ir pienākums kārtējā mēnesī iesniegt Pārvaldei informāciju par Stipendijas anulēšanu.
3. Pārvalde, pamatojoties uz izglītības iestādes direktora iesniegto informāciju, nepieciešamības gadījumā to pārbaudot, sagatavo rīkojumu par naudas balvas par teicamām un izcilām sekmēm ierosinājuma anulēšanu un tās izmaksas pārtraukšanu.
4. Stipendijas izmaksa tiek pārtraukta, un uz to var pretendēt nākamajā semestrī atbilstoši šim nolikumam.

**VI. Noslēguma jautājumi**

1. Noteikumos minētās naudas balvas tiek izmaksātas pilnā apmērā. Normatīvos aktos paredzētos nodokļus Pašvaldība nomaksā no saviem budžeta līdzekļiem.
2. Naudas balvas tiek piešķirtas un izmaksātas konkrētā budžeta gadā piešķirtā pašvaldības budžeta līdzekļu apjomā.
3. Noteikumi stājas spēkā 2022.gada 1.janvārī.
4. Ar šo noteikumu spēkā stāšanās brīdi tiek atzīts par spēku zaudējušu Limbažu novada pašvaldības nolikums ”Limbažu novada pašvaldības vidējās izglītības iestāžu naudas balvu par teicamām sekmēm piešķiršanas nolikums”, apstiprināts 2011.gada 28.aprīļa Limbažu novada domes sēdē (protokols Nr.7, 15.§) un 2015.gada 26.februāra Alojas novada Domes noteikumus ”Kārtība, kādā piešķir stipendiju un naudas balvas Alojas novada vispārizglītojošo skolu skolēniem un pedagogiem” lēmums Nr.88 (protokols Nr.3 17#).

Limbažu novada pašvaldības

Domes priekšsēdētājs D. Straubergs

Pielikums Nr.1

Limbažu novada pašvaldības 23.12.2021. iekšējiem noteikumiem Nr.8

“Naudas balvas par teicamām un izcilām sekmēm vidējās izglītības iestādēs”

**LIMBAŽU NOVADA PAŠVALDĪBAI**

AIZPILDA DRUKĀTIEM BURTIEM

IESNIEGUMS NAUDAS BALVAS SAŅEMŠANAI

Lūdzu piešķirt naudas balvu par teicamām un izcilām sekmēm

(izglītības iestāde)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(izglītojamā vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(personas kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(deklarētās dzīvesvietas adrese)

Naudas balvu izmaksāt ar pārskaitījumu uz bankas kontu

bankas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (iesnieguma iesniedzēja paraksts)