Limbažos

**APSTIPRINĀTS**

ar Limbažu novada domes

23.12.2021. sēdes lēmumu Nr.708

(protokols Nr.13, 76.§)

**LIMBAŽU NOVADA TŪRISMA KONSULTATĪVĀS PADOMES**

**NOLIKUMS**

*Izdots saskaņā ar*

*Valsts pārvaldes iekārtas*

*likuma 73.panta pirmās daļas 1.punktu,*

*likuma „Par pašvaldībām” 41.panta*

*pirmās daļas 2.punktu*

**I. VISPĀRĪGIE JAUTĀJUMI**

1. Limbažu novada Tūrisma konsultatīvā padome (turpmāk tekstā – Padome) ir Limbažu novada domes (turpmāk tekstā arī – Dome) izveidota sabiedriska tūrisma nozares institūcija ar padomdevēja tiesībām.
2. Padome ir Limbažu novada tūrisma nozarē iesaistīto valsts un pašvaldības institūciju, uzņēmēju un sabiedrisko organizāciju interešu pārstāvis un darbojas uz brīvprātības principiem.
3. Padomi veido tūrisma nozarē iesaistīto valsts un pašvaldības institūciju, uzņēmēju un sabiedrisko organizāciju pārstāvji, kuru saimnieciskā darbība ir reģistrēta Limbažu novada administratīvajā teritorijā.
4. Padome informē Limbažu novada pašvaldību (turpmāk tekstā – Pašvaldība) tūrisma nozares aktuālajos jautājumos un iespējamiem risinājumiem/uzlabojumiem.
5. Padomes lēmumiem ir ieteikuma raksturs.

**II. PADOMES MĒRĶIS, FUNKCIJAS UN UZDEVUMI**

1. Padomes darbības **mērķi:**
   1. veicināt koordinētu un saskaņotu tūrisma nozares attīstību Limbažu novadā, lai nodrošinātu vienmērīgu tūrisma nozares izaugsmi, kas balstīta uz tirgū pieprasītiem tūrisma produktiem un augstu pakalpojumu kvalitāti.
   2. sekmēt operatīvu, izsvērtu un pamatotu tūrisma nozarē aktuālo jautājumu risinājuma rašanu;
   3. uzturēt efektīvu dialogu starp Pašvaldību un tūrisma nozarē iesaistītajām pusēm, tādejādi veicinot viedokļu apmaiņu un tādu lēmumu pieņemšanu, kas ir saskaņā ar pastāvošajiem normatīvajiem aktiem un pozitīvi ietekmē tūrisma attīstību novadā.
2. Padomes **funkcijas:**
   1. uzklausīt, izvērtēt un saskaņot Limbažu novada tūrisma nozarē iesaistīto valsts un pašvaldības institūciju, uzņēmēju un sabiedrisko organizāciju intereses un veicināt to savstarpēju sadarbību;
   2. demokrātiskā veidā nodrošināt pieredzes apmaiņu starp Limbažu novada tūrisma uzņēmējiem un pakalpojumu sniedzējiem, nodrošinot labāko zināšanu pārnesi starp iesaistītajām pusēm, veicinot sniegto tūrisma pakalpojumu kvalitātes uzlabošanu;
   3. rosināt un izvērtēt, kā arī piedalīties nozares tūrisma piedāvājumu izstrādes, kvalitātes paaugstināšanas un mārketinga projektu plānošanā.
3. Lai nodrošinātu mērķu un funkciju izpildi, Padome veic šādus **uzdevumus:**
   1. piedalās Limbažu novada tūrisma attīstības stratēģijas izstrādē un īstenošanā.
   2. sniedz Limbažu novada pašvaldības aģentūrai „LAUTA” (turpmāk – Aģentūra) priekšlikumus par tūrisma jomas stratēģisko attīstību un aktuāliem tūrisma nozares problēmu jautājumiem;
   3. kopīgu projektu ierosināšana un īstenošana sadarbībā ar Pašvaldību, lai veicinātu novada sociāli ekonomisko attīstību;
   4. atbalstīt Limbažu novada tūrisma piedāvājuma popularizēšanu un reklāmas pasākumus nacionālā un starptautiskā mērogā.
   5. uzklausīt Limbažu novada tūrisma nozarē iesaistīto valsts un pašvaldības institūciju, uzņēmēju un sabiedrisko organizāciju viedokli dažādos viņus interesējošos jautājumos un sagatavot priekšlikumus to risināšanai;
   6. rosināt un virzīt nozari regulējošos Pašvaldības saistošos noteikumus, lēmumus un to grozījumus.

**III. PADOMES SASTĀVS**

1. Padomes pārstāvjus ievēl no Limbažu novada tūrisma nozarē iesaistīto valsts un pašvaldības institūciju, uzņēmēju un sabiedrisko organizāciju vidus, kuri pieteikušies dalībai Padomē ar rakstisku iesniegumu, pamatojot savu profesionālo kompetenci un pieredzi tūrisma nozarē, kā arī atbilstību vienam no 11.punkta apakšpunktā minētajiem tūrisma nozares uzņēmumiem vai pakalpojuma sniedzējiem.
2. Padomes dalībnieki tiek ievēlēti ar Padomes lēmumu, par kuru apstiprinoši nobalso klātesošo vairākums. Ievēlētie Padomes dalībnieki sniedz rakstisku piekrišanu veikt Padomes dalībnieka pienākumus.
3. Padomes sastāvu veido Padomes priekšsēdētājs, Padomes priekšsēdētāja vietnieks- kopā ne vairāk kā **15** padomes dalībnieki. Padomes sastāvā tiek ievēlēti:
   1. Limbažu novada domes pārstāvis (deputāts);
   2. Naktsmītnes pakalpojuma sniedzējs – līdz 3 pārstāvjiem;
   3. Ēdināšanas pakalpojuma sniedzējs – līdz 3 pārstāvjiem;
   4. Kultūras tūrisma pakalpojumu sniedzējs (muzeji, kultūras nami u.c.) – līdz 2 pārstāvjiem;
   5. Amatnieks, mājražotājs- līdz 2 pārstāvjiem;
   6. Dabas un aktīvās atpūtas pakalpojumu sniedzējs – līdz 2 pārstāvjiem;
   7. Ūdens tūrisma un makšķerēšanas pakalpojumu sniedzējs – līdz 2 pārstāvjiem.
4. Padomes dalībniekus apstiprina uz 24 mēnešiem.
5. Padomes sastāvs tiek apstiprināts ar Limbažu novada domes sēdes lēmumu.
6. Padomes dalībnieki darbu Padomē veic brīvprātīgi, par to nesaņemot atlīdzību.
7. Ja kāds no dalībniekiem pārtrauc savu darbību Padomē, Padomes pārstāvji ierosina citu kandidātu uz esošās Padomes dalībnieku pilnvaru laiku, par kura dalību Padomē jāsaņem Padomes vairākuma balsojums.
8. Padomes dalībnieku atkārtotai iecelšanai nav ierobežojumu.

**IV. PADOMES DALĪBNIEKU TIESĪBAS UN PIENĀKUMI**

1. Padomes dalībnieku **tiesības** ir:
   1. lūgt Padomes darbam nepieciešamo informāciju no Pašvaldības struktūrvienībām un iestādēm;
   2. sagatavot priekšlikumus par tūrisma nozares aktuālajiem problēmu jautājumiem un to risinājumus iesniegt Pašvaldībai vai Domes deputātiem.
   3. pēc Padomes ierosinājuma uz Padomes sēdēm var pieaicināt Pašvaldības darbiniekus (amatpersonas), attiecīgo nozaru pārstāvjus vai citus pārstāvjus, lai informētu par aktualitātēm attiecīgajā nozarē.
   4. ieteikt tēmas pētījumiem tūrisma nozares jomā Limbažu novadā;
   5. Padome ir tiesīga no organizācijām un tūrisma nozarē iesaistītajām personām saņemt nepieciešamo informāciju, veikt tās analīzi un izstrādāt priekšlikumus, lai izvērtētu un nodrošinātu veiksmīgu tūrisma nozares attīstību Limbažu novadā.
2. Padomes dalībnieku **pienākumi** ir:
   1. apmeklēt Padomes sēdes;
   2. informēt Padomes Sekretāru par neierašanos uz konkrēto Padomes sēdi, sniedzot neierašanās iemeslu;
   3. sadarbībā ar Pašvaldības Sabiedrisko attiecību nodaļu, informēt sabiedrību, Pašvaldību, valsts un nevalstiskās organizācijas par Padomes darbību, pieņemtajiem lēmumiem un to izpildi;
   4. analizēt esošo situāciju un izstrādāt priekšlikumus tūrisma nozares attīstības veicināšanai, aktivitāšu organizēšanai, aktuālo jautājumu risināšanai Limbažu novadā un priekšlikumus iesniegt izskatīšanai Pašvaldībā.
   5. pārstāvēt tūrisma nozares intereses kopumā.

**V. PADOMES DARBA ORGANIZĀCIJA**

1. Padomes darbu vada Padomes priekšsēdētājs, kuru ievēl Padome ar klātesošo Padomes dalībnieku balsu vairākumu, viņa prombūtnes laikā, ar balsu vairākumu no Padomes sastāva ievēlētais, Padomes priekšsēdētāja vietnieks.
2. Padomes priekšsēdētājs:
   1. organizē un vada Padomes darbu;
   2. apstiprina Padomes sēžu darba kārtību;
   3. vada Padomes sēdes;
   4. paraksta sēžu protokolus un citus Padomē sagatavotus dokumentus;
   5. bez īpaša pilnvarojuma pārstāv padomi attiecībās ar valsts un pašvaldību institūcijām, nevalstiskām organizācijām un privātpersonām.
3. Padomes priekšsēdētāja vietnieks:

21.1. pilda Padomes priekšsēdētāja pienākumus viņa prombūtnes laikā, kā arī gadījumos, kad saskaņā ar normatīvajiem aktiem Padomes priekšsēdētājs nevar veikt konkrētus pienākumus vai uzdevumus;

21.2. pārstāv Padomi attiecībās ar valsts un pašvaldību institūcijām, nevalstiskām organizācijām un privātpersonām.

1. Padomes sekretārs:

22.1. Padomes sēžu organizatorisko un tehnisko sagatavošanu veic Aģentūra, attālināto pieslēgumu nodrošina Limbažu novada administrācijas Informācijas tehnoloģijas nodaļa un Padomes sēžu protokolēšanu veic Aģentūras nozīmēti tūrisma informācijas konsultanti (turpmāk - Sekretārs), kuri nav iekļauti Padomes sastāvā;

22.2.Sekretārs organizē Padomes sēžu darba kārtības sagatavošanu, iekļaujot tajā aktuālos jautājumus un saņemtos priekšlikumus no Padomes Priekšsēdētāja, pārstāvjiem, Limbažu novada tūrisma nozarē iesaistīto valsts un pašvaldības institūciju, uzņēmēju un sabiedrisko organizāciju pārstāvjiem;

22.2.1. ne vēlāk kā 3 (trīs) darba dienas pirms Padomes sēdes Padomes dalībniekiem nosūta Padomes sēdes dienas kārtību un uzaicinājumu uz sēdi, kā arī Padomes sēdē izskatāmos dokumentus;

22.2.2. reģistrē Padomes dalībnieku un Limbažu novada tūrisma nozarē iesaistīto valsts un pašvaldības institūciju, uzņēmēju un sabiedrisko organizāciju pārstāvju dalību Padomes sēdēs;

22.2.3. protokolē Padomes sēdes;

22.2.4. 5 (piecu) darbdienu laikā pēc Padomes sēdes elektroniski visiem Padomes dalībniekiem saskaņošanai vai precizējumu sniegšanai nosūta saiti uz sēdes ieraksta vietni un Padomes sēdes protokola projektu;

22.2.5. ja 5 (piecu) darba dienu laikā no Padomes dalībnieku puses netiek iesniegti rakstiski komentāri vai papildinājumi, protokols tiek uzskatīts par apstiprinātu, tiek parakstīts un nosūtīts elektroniski Padomes dalībniekiem;

22.2.6. nodrošina informācijas un dokumentu apriti starp Padomes dalībniekiem;

22.2.7. veic citus uzdevumus, kas saistīti ar Padomes lietvedības kārtošanu;

22.2.8. atbilstoši tehniskajām iespējām nodrošina Padomes dalībnieku attālinātu dalību Padomes sēdēs.

1. Padomes dalībnieki var izveidot darba grupas, ja ir nepieciešams, pieaicinot tajā ekspertus.
2. Atbilstoši plānotajai Padomes sēdes darba kārtībai Sekretārs, vienojoties ar Padomes priekšsēdētāju, uzaicina uz Padomes sēdi konkrētu jomu ekspertus/atbildīgos Pašvaldības darbiniekus.
3. Priekšlikumus par kārtējā Padomes sēdē izskatāmiem jautājumiem jebkurš no Limbažu novada tūrisma nozarē iesaistīto valsts un pašvaldības institūciju, uzņēmēju un sabiedrisko organizāciju pārstāvjiem iesniedz Aģentūrā vismaz nedēļu pirms paredzētās Padomes sēdes.
4. Padome ir lemttiesīga, ja Padomes sēdē piedalās vairāk nekā puse Padomes pārstāvju.
5. Padomes lēmumi ir rekomendējoši un informējoši, un tie tiek pieņemti Padomes dalībniekiem vienojoties vai balsojot ar vienkāršu balsu vairākumu, Katram Padomes dalībniekam ir viena balss. Ja lemšanā balsu skaits dalās uz pusēm, tad noteicošā balss pieder Padomes priekšsēdētājam vai – viņa prombūtnes laikā – priekšsēdētāja vietniekam.
6. Padomes sēdes ir atklātas un notiek ne retāk kā sešas reizes gadā. Padomes sēdes sasauc Padomes priekšsēdētājs. Ārkārtas sēdes var sasaukt Padomes priekšsēdētājs pēc sava ierosinājuma vai vismaz pēc trīs Padomes dalībnieku pieprasījuma.
7. Padomes sēdēs tiek veikts ieraksts, kurš ir arī sēdes digitālais protokols. Ieraksti glabājas Limbažu novada administrācijas Informācijas tehnoloģiju nodaļas speciālista norādītajā vietnē.
8. Padomes sēdes tiek protokolētas un to veic Padomes sekretārs.
9. Protokolā ierakstāms:
   1. kur, kurā gadā, mēnesī, dienā sēde notiek;
   2. kad sēde ir atklāta vai slēgta;
   3. sēdes vadītāja un Protokolētāja vārds un uzvārds, amats;
   4. sēdē klātesošo Padomes dalībnieku skaits, vārds un uzvārds;
   5. uzaicināto personu vārds un uzvārds, pārstāvētā organizācija, amats;
   6. sēdes darba kārtība;
   7. iesniegtie priekšlikumi, lēmumprojekti un pieprasījumi;
   8. ar cik balsīm pieņemts lēmums;
   9. pieņemtais lēmums;
   10. cita informācija pēc sanāksmes dalībnieku pieprasījuma;
   11. nākamās Padomes norises datums, laiks un vieta.
10. Padomes sēžu protokoli un pārējā lietvedība glabājama Aģentūrā. Protokolu elektroniski paraksta Padomes priekšsēdētājs vai priekšsēdētāja vietnieks un Sekretārs.
11. Padomes ietvaros informācijas un dokumentu aprite notiek elektroniski.
12. Pēc Domes pieprasījuma Padome sniedz pārskatu par savu darbību un uzdevumu izpildi.

**VI. PADOMES UN TĀS DALĪBNIEKU DARBĪBAS PĀRTRAUKŠANA**

1. Padome tiek izveidota, reorganizēta un likvidēta ar Domes lēmumu.
2. Padomes dalībnieku var atbrīvot no Padomes pienākumu pildīšanas ar Domes lēmumu, ja to pieprasa:

36.1. Padomes dalībnieks, iesniedzot rakstisku iesniegumu;

36.2. vismaz 3/4 Padomes dalībnieku;

36.3. pēc Padomes priekšsēdētāja iniciatīvas par neattaisnotu Padomes sēžu neapmeklēšanu 3 (trīs) reizes pēc kārtas.

1. Ja kāds no Padomes dalībniekiem vēlas pārtraukt darbu Padomē, Padomes dalībnieks iesniedz Padomes priekšsēdētājam pamatotu iesniegumu ar skaidrojumu par izstāšanos no Padomes. Šajā gadījumā Padomes pārstāvji ierosina citu kandidātu, par kura dalību Padomē jāsaņem Padomes vairākuma balsojums.

**VII. NOSLĒGUMA JAUTĀJUMI**

1. Grozījumus šajā nolikumā var izdarīt pēc Padomes, Pašvaldības vai Domes priekšlikuma.
2. Atzīt par spēku zaudējušu Salacgrīvas novada domes 2016.gada 18.maija nolikumu „Salacgrīvas novada Tūrisma Padomes nolikums”.

Limbažu novada pašvaldības

Domes priekšsēdētājs D. Straubergs