Limbažos

**APSTIPRINĀTS**

ar Limbažu novada domes

23.12.2021. sēdes lēmumu Nr.722

(protokols Nr.13, 90.§)

**Limbažu novada pašvaldības**

**Vērtēšanas komisijas Limbažu novada „Augstu sasniegumu sporta programmas” un “Naudas balvu par izciliem sasniegumiem sportā” finansējuma sadalei nolikums**

*Izdots saskaņā ar*

*likuma „Par pašvaldībām”*

*41.panta pirmās daļas 2.punktu,*

*61.panta otro daļu*

1. **Vispārīgie jautājumi**
2. Limbažu novada pašvaldības Vērtēšanas komisijas Limbažu novada „Augstu sasniegumu sporta programmas” un “Naudas balvu par izciliem sasniegumiem sportā” finansējuma sadales nolikums (turpmāk tekstā – Sporta komisija) reglamentē finansējuma piešķiršanas izvērtēšanu sporta jomas atbalstam.
3. Nolikumā noteikta Sporta komisijas izveidošanas kārtība, tās kompetence Limbažu novada pašvaldības (turpmāk –Pašvaldība) piešķirto finanšu līdzekļu efektīvas un vienotas sadales nodrošināšanā, Sporta komisijas priekšsēdētāja kompetence, tās darba organizatoriskais un tehniskais nodrošinājums.
4. Sporta komisijas darbības mērķis ir nodrošināt sporta jomas atbalstam paredzēto Pašvaldības finanšu līdzekļu mērķtiecīgu un efektīvu sadali, ievērojot vienlīdzīgu un taisnīgu attieksmi.
5. **Sporta komisijas kompetence**
6. Sporta komisijas uzdevumi:

4.1. Sadalīt Pašvaldības piešķirto budžeta finansējumu Limbažu novada pašvaldības „Augstu sasniegumu sporta programmas” un noteikumu “Naudas balvu par izciliem sasniegumiem sportā” ietvaros;

4.2. Lemt par finansēšanas samazināšanu vai pārtraukšanu;

4.3. Lemt par neizlietotā finansējuma pārdali;

4.4. Lemt par citiem jautājumiem saskaņā ar Limbažu novada pašvaldības „Augstu sasniegumu sporta programmas” nolikumu un noteikumiem “Naudas balvu par izciliem sasniegumiem sportā”.

1. Sporta komisija var iesniegt priekšlikumus Limbažu novada domei par papildu finansējuma piešķiršanu profesionālajām sporta spēļu komandām vai individuālajiem sportistiem, kas sasnieguši augstus rezultātus sporta veidā, kas nav Olimpiskais sporta veids, vai par papildu līdzekļu piešķiršanu Limbažu novada sporta skolai „Augstu sasniegumu sporta programmas” īstenošanai.
2. Sporta komisijai ir tiesības pieprasīt papildu informāciju vai paskaidrojumus no finansējuma pieprasītāja / saņēmēja.

**III. Sporta komisijas izveidošanas kārtība**

1. Sporta komisiju izveido ar Limbažu novada domes lēmumu 9 (deviņu) locekļu sastāvā kā pastāvīgi funkcionējošu koleģiālu institūciju, kurā iekļauts:

7.1. Limbažu novada pašvaldības izpilddirektors;

7.2. pārstāvis no SIA „Olimpiskais centrs „Limbaži””;

7.3. pārstāvis no Limbažu novada sporta skolas;

7.4. pārstāvis no “Zvejnieku parka”;

7.5. Limbažu novada domes Finanšu komitejas deputāts;

7.6. Limbažu novada domes Izglītības, kultūras un sporta jautājumu komitejas deputāts;

7.7. pārstāvis no Limbažu novada pašvaldības Limbažu novada Izglītības pārvaldes;

7.8. divi sabiedrības pārstāvji, kas aktīvi darbojas sporta jomā.

1. Sporta komisijas priekšsēdētāja pienākumus pilda Limbažu novada domes izpilddirektors.
2. Sporta komisijas priekšsēdētāja prombūtnes laikā viņa pienākumus pilda priekšsēdētāja pilnvarots Sporta komisijas loceklis.
3. Sporta komisijas organizatorisko un tehnisko apkalpošanu , atbilstoši Komisijas priekšsēdētāja norādījumiem, nodrošina Pašvaldības Administratīvās nodaļas sekretārs.
4. Komisijas locekļi nav valsts amatpersonas likuma „Par interešu konflikta novēršanu valsts amatpersonu darbībā” izpratnē.

**IV. Sporta komisijas darba organizācija**

1. Sporta komisija lēmumus pieņem sēdēs.
2. Sporta komisija ir lemttiesīga, ja sēdē piedalās vismaz seši tās locekļi.
3. Lēmumi tiek pieņemti ar balsu vairākumu. Ja klātesošo locekļu balsis sadalās vienādi, izšķirošā ir Sporta komisijas priekšsēdētāja balss.
4. Sporta komisijas priekšsēdētāja kompetence:

15.1. Sasaukt Sporta komisijas sēdes;

15.2. Apstiprināt sēžu darba kārtību;

15.3. Vadīt sēdes un atbildēt par tās uzdevumu izpildi;

15.4. Savas kompetences ietvaros pārstāvēt Sporta komisiju;

15.5. Nodrošināt lēmumu izpildes kontroli.

1. Sporta komisijas sekretārs nodrošina sēžu protokolēšanu un dokumentu apriti, kā arī risina citus organizatoriskus un tehniskus jautājumus.
2. Sēdes protokolā tiek norādīts Sporta komisijas sasaukšanas laiks, vieta, piedalījušos un nepiedalījušos locekļu vārdi un uzvārdi, norādot nepiedalīšanās iemeslu, sēdes vadītājs, protokolētājs, sēdes darba kārtība, izskatāmie jautājumi.
3. Protokolā, ja to pieprasa vismaz viens loceklis, norāda, kā par attiecīgo jautājumu ir balsojis katrs no klātesošajiem Sporta komisijas locekļiem.
4. Sporta komisijas sēdes protokolu paraksta priekšsēdētājs un sēdes protokolists 3 (trīs) darba dienu laikā pēc sēdes, un protokols tiek nodots glabāšanā Pašvaldības Administratīvajā nodaļā.
5. Sporta komisijas locekļu pienākums ir piedalīties sēdēs un izpildīt priekšsēdētāja dotos uzdevumus, kā arī veikt citus pienākumus saskaņā ar šo nolikumu.
6. Ja Sporta komisijas loceklis konstatē, ka ir saistīts ar iesniedzēju vai piedalījies iesnieguma sagatavošanā, vai kādu citu apstākļu dēļ viņa viedoklis attiecīgā iesnieguma vērtēšanā var būt neobjektīvs, viņš informē priekšsēdētāju, piedalās jautājuma izskatīšanā, bet nepiedalās balsojumā.
7. Saskaņā ar Sporta komisijas pieņemto lēmumu izpilddirektors izdod rīkojumu:

22.1. par finansējuma piešķiršanu „Augstu sasnieguma sporta programmas” ietvaros;

22.2. par naudas balvu izmaksu, saskaņā ar noteikumiem “Naudas balvu par izciliem sasniegumiem sportā piešķiršana”.

1. Sporta komisijas lēmumiem ir ieteikuma raksturs. Tās lēmums priekšlikuma veidā tiek nosūtīts Limbažu novada domei, kas pieņem galīgo lēmumu.

**V. Noslēguma jautājums**

1. Nolikums stājas spēkā ar 2022.gada 1.janvāri.

Limbažu novada pašvaldības

Domes priekšsēdētājs D. Straubergs