Limbažos

**PASKAIDROJUMA RAKSTS**

**Limbažu novada pašvaldības** **2021. gada 28. oktobra saistošajiem noteikumiem Nr. 23**

**„Par kapsētu uzturēšanu un apsaimniekošanu Limbažu novadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saistošie noteikumi izdoti saskaņā ar likuma „[Par pašvaldībām](http://likumi.lv/ta/id/57255-par-pasvaldibam)” 21. panta pirmās daļas 16. punktu, kas nosaka, ka pašvaldības dome var apstiprināt saistošos noteikumus un noteikt administratīvo atbildību par to pārkāpšanu, 43. panta pirmās daļas 4. punktu, kas nosaka, ka pašvaldība ir tiesīga noteikt, ja tas nepieciešams, sabiedriskās kārtības prasības kapsētās un paredzēt administratīvo atbildību par to pārkāpšanu, 43. panta pirmās daļas 6. punktu, kas nosaka, ka pašvaldība ir tiesīga noteikt kapsētu uzturēšanas noteikumus privātpersonām un paredzēt administratīvo atbildību par saistošajos noteikumos noteikto kapsētu uzturēšanas noteikumu pārkāpšanu, [43. panta](http://likumi.lv/ta/id/57255-par-pasvaldibam#p43) trešo daļu, kas nosaka, paskaidrojuma raksta pievienošanu saistošo noteikumu projektam. |
| 2. Īss projekta satura izklāsts | Noteikumi nosaka: Limbažu novada pašvaldības kapsētu uzturēšanas, kapavietu piešķiršanas, kopšanas un uzturēšanas kārtību, apbedīšanas kārtību, kapliču izmantošanas kārtību, kapsētu apsaimniekotāja, kapsētu pārziņa un kapavietas uzturētāja tiesības un pienākumus un atbildību. |
| 3. Informācija par plānoto projekta ietekmi uz pašvaldības budžetu | Ar saistošajiem noteikumiem netiek paredzēti papildus izdevumi vai ieņēmumi pašvaldības budžetā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi ir saistoši kapsētu apsaimniekotājam, kā arī jebkurai fiziskai un juridiskai personai, atrodoties Limbažu pašvaldības kapsētās.  Tiek nodrošināta vienlīdzīga iespēja sniegt apbedīšanas, kapu kopšanas vai amatniecības pakalpojumus, ja tiek ievēroti pašvaldības noteiktie kapsētu darbības un uzturēšanas noteikumi. |
| 5. Informācija par administratīvajām procedūrām | Saistošo noteikumu tiesiskais regulējums viesīs iedzīvotājos skaidrību un noteiks konkrētu rīcību kapsētu pakalpojumu izmantošanā. Saistošo noteikumu piemērošanā privātpersona var vērsties pie kapsētu apsaimniekotāja, Limbažu novada pašvaldībā, Pašvaldības policijā. |
| 6. Informācija par konsultācijām ar privātpersonām | Konsultācijas ar privātpersonām nav veiktas. Saistošo noteikumu izstrādes procesā tika ņemta vērā līdzšinējā pieredze kapsētu apsaimniekošanā. |

Limbažu novada pašvaldības

Domes priekšsēdētājs /paraksts/ D. Straubergs