**SAISTOŠIE NOTEIKUMI**

Limbažos

2021. gada 28. oktobrī Nr. 18

**APSTIPRINĀTI**

ar Limbažu novada domes

28.10.2021. sēdes lēmumu Nr.426

(protokols Nr.8, 72.§)

*PRECIZĒTI*

*ar Limbažu novada domes*

*23.12.2021. sēdes lēmumu Nr.674*

*(protokols Nr.13, 42.§)*

**Par koku ciršanu ārpus meža**

*Izdoti saskaņā ar*

*Meža likuma 8. panta otro daļu,*

*Ministru kabineta* *2012. gada 2. maija noteikumu Nr. 309*

*„Noteikumi par koku ciršanu ārpus meža” 22. punktu*

1. **Vispārīgie jautājumi**
2. Saistošie noteikumi (turpmāk tekstā – Noteikumi) nosaka kārtību, kādā ar Limbažu novada pašvaldību saskaņojama koku ciršana ārpus meža pilsētas un ciema teritorijā Limbažu novadā, koku ciršanas publiskās apspriešanas kārtību un gadījumus, kad rīko publisko apspriešanu, kā arī zaudējumu atlīdzības aprēķināšanas kārtību par dabas daudzveidības samazināšanu.
3. **Koku ciršanas noteikumi**
4. Lai saņemtu koku ciršanas atļauju, zemes īpašnieks vai tiesiskais valdītājs, vai to pilnvarotā persona (turpmāk tekstā – Persona) iesniedz iesniegumu (pielikumā) Limbažu novada pašvaldībā. Iesniegumam pievieno grafisko informāciju ar norādītu koka atrašanās vietu. Daudzdzīvokļu dzīvojamās mājas dzīvokļu īpašnieku iesniegumam papildus jāpievieno daudzdzīvokļu dzīvojamās mājas dzīvokļu īpašnieku kopsapulces lēmuma par koka ciršanu kopija.
5. Pirms lēmuma pieņemšanas par koku ciršanu, Limbažu novada domes izveidota komisija (turpmāk tekstā – Institūcija) nodrošina koku apskati dabā, izvērtē nepieciešamību rīkot publisko apspriešanu un aprēķina zaudējumu atlīdzību par dabas daudzveidības samazināšanu. Institūcija nepieciešamības gadījumā koka ciršanas ārpus meža izvērtēšanai ir tiesīga pieaicināt atbilstošas nozares ekspertu.
6. Institūcijas izsniegtā koku ciršanas atļauja (turpmāk tekstā – Atļauja) ir derīga vienu gadu no tās izsniegšanas brīža.
7. Institūcijas lēmums par atļauju koku ciršanai ārpus meža vai motivēts atteikums ir apstrīdams Limbažu novada domē. Limbažu novada domes lēmums ir pārsūdzams Administratīvā procesa likuma noteiktajā kārtībā.
8. **Koku ciršanas publiskā apspriešana**
9. Koku ciršanas publiskās apspriešanas procedūru rīko, ja koku ciršana paredzēta Limbažu novada administratīvajā teritorijā esošas pilsētas vai ciema teritorijā ārpus meža un plānots izcirst kokus publiskajos objektos, izņemot gadījumus, kad paredzēta nokaltušu un bojātu koku ciršana.
10. Koku ciršanas publiskās apspriešanas organizēšanu ierosina Institūcija.
11. Koku ciršanas publiskās apspriešanas norisi nodrošina Limbažu novada pašvaldības Sabiedrisko attiecību nodaļa.
12. Paziņojumu par koku ciršanas publisko apspriešanu izvieto uz informācijas stenda Limbažu novada pašvaldības administrācijas un apvienību pārvalžu un to struktūrvienību ēkās un ievieto pašvaldības mājaslapā internetā www.limbazi.lv.
13. Koku ciršanas publiskās apspriešanas sākuma datumu norāda publikācijas paziņojumā. Publiskās apspriešanas ilgums nedrīkst būt mazāks par 10 darba dienām.
14. Koku ciršanas publiskās apspriešanas rezultātiem ir konsultatīvs raksturs. Lēmumu par Atļaujas izsniegšanu vai par atteikumu izsniegt Atļauju, ņemot vērā koku ciršanas publiskajā apspriešanā izteiktos viedokļus, pieņem Institūcija.
15. **Zaudējumu aprēķināšanas un atlīdzināšanas kārtība**
16. Personai jāatlīdzina zaudējumi par dabas daudzveidības samazinājumu saistībā ar koku ciršanu pilsētas vai ciemu teritorijās Limbažu novada administratīvajā teritorijā (turpmāk tekstā – Zaudējumu atlīdzība), ko aprēķina pēc formulas:

**Z = KD x Ks x KI x KA x KV x PK**,kur

**Z** – Zaudējumu atlīdzības vērtība (*euro*),

**KD** – koka caurmēra koeficents, kas vienāds ar attiecīgā koka caurmēru centimetros 1,3 m augstumāno sakņu kakla (cm),

**Ks**  – koka sugas koeficients, ko nosaka atkarībā no koka sugas,

**KI** – koka ciršanas iemesla koeficients,

**KA** – apdzīvotas vietas koeficients,

**KV** – koka atrašanās vietas koeficients,

**PK** – pašvaldības koeficients – 0,5.

1. Noteikumos ietvertie koeficienti noteikti saskaņā ar Ministru kabineta 2012. gada 2. maijanoteikumu Nr. 309 „Noteikumi par koku ciršanu ārpus meža” 3. pielikumu.
2. Zaudējumu atlīdzība saskaņā ar izrakstīto rēķinu jāiemaksā Limbažu novada pašvaldības pamatbudžeta kontā.
3. **Noslēguma jautājumi**
4. Noteikumi stājas spēkā nākamajā dienā pēc to publicēšanas laikrakstā „Limbažu Novada Ziņas”.
5. Ar Noteikumu spēkā stāšanās dienu spēku zaudē:
   1. Alojas novada domes 2012. gada 27. decembra saistošie noteikumi Nr. 14 ,,Saistošie noteikumi par koku ciršanu ārpus meža Alojas novada pašvaldības administratīvajā teritorijā”;
   2. Limbažu novada domes 2013. gada 24. janvāra saistošie noteikumi Nr. 4 ,,Par koku ciršanu ārpus meža Limbažu novada administratīvajā teritorijā”;
   3. Salacgrīvas novada domes 2013. gada 20. februāra saistošie noteikumi Nr. 3 ,,Saistošie noteikumi par koku ciršanu ārpus meža Salacgrīvas novadā”.

Limbažu novada pašvaldības

Domes priekšsēdētājs /paraksts/ D. Straubergs

**PIELIKUMS**

Limbažu novada pašvaldības domes

2021.gada 28.oktobra saistošajiem noteikumiem Nr.18

„Par koku ciršanu ārpus meža”

**IESNIEGUMS**

**Koku ciršanai ārpus meža**

**Limbažu novada administratīvajā teritorijā**

**Īpašnieks vai tiesiskais valdītājs:**

Vārds, uzvārds /Juridiskas personas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personas kods/Reģistrācijas Nr. \_\_\_\_\_\_\_\_\_\_\_\_\_\_\_\_ Kontakttālrunis, e-pasts \_\_\_\_\_\_\_\_\_\_\_\_\_\_\_\_

Adrese, pasta indekss\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pilnvarotā persona:**

Vārds, Uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Personas kods\_\_\_\_\_\_\_\_\_\_\_\_\_\_\_\_\_\_

Adrese, pasta indekss\_\_\_\_\_\_\_\_\_\_\_\_\_\_\_\_\_ Kontakttālrunis, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_

Pilnvaras Nr.\_\_\_\_\_\_\_ Izdošanas datums\_\_\_\_\_\_\_\_\_\_ Izdevēja iestāde\_\_\_\_\_\_\_\_\_\_\_\_\_\_\_\_\_\_\_\_\_\_

Īpašuma, kurā paredzēta koku ciršana, adrese:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koku ciršanas pamatojums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Zemes vienības kadastra apzīmējums | Koku suga(s) | Stumbra diametrs  1,3 m/h (cm) | Skaits  (gab.) | Izcērtamā platība  (m2) | Aptuvenā izcērtamā krāja (m3) |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

1; 2; 5; 6 aili aizpilda ja plānotā ciršana ir ārpus ciema vai pilsētas teritorijas un izcērtamo koku skaits pārsniedz 20 gab.

1; 2; 3; 4 aili aizpilda visos gadījumos ja plānots nocirst līdz 20 kokiem vai koku ciršana plānota pilsētas, ciemu teritorijās.

Pievienoti dokumenti (uzrādot oriģinālus):

1. Zemes grāmatas apliecības kopija.
2. Zemes robežu plāna kopija.
3. Pilnvarotai personai pilnvaras kopija.

Ārpus meža augošo koku ciršanas atļaujas vienu eksemplāru saņēmu:

\_\_\_\_\_\_\_.gada\_\_\_\_\_.\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_)

(vārds, uzvārds) (paraksts)